type: legislation

jurisdiction: Hungary

text:
1105/2007. (XII. 27.) Korm. határozata a Roma Integráció Évtizede Program Stratégiai Tervhez kapcsolódó, a 2008–2009. évekre szóló kormányzati intézkedési tervről.
A Kormány a Roma Integráció Évtizede Program Stratégiai Tervről (a továbbiakban: Stratégiai Terv) szóló
68/2007. (VI. 28.) OGY határozatban foglalt célkitűzések
megvalósítása érdekében szükséges, a 2008–2009. évekre
szóló kormányzati intézkedésekről – a Roma Integrációs
Tanáccsal egyetértésben – a következő határozatot hozza:
I. Az oktatás területét érintő feladatok 1. A „Biztos Kezdet Program” keretében legalább öt
programot kell indítani a leghátrányosabb helyzetű kistérségekben, településeken élő, iskoláskor előtti, kiemelten a
0–5 éves korú gyermekek és családjaik támogatására, a
deprivációs ciklus megtörésére és a korai képességfejlesztés megvalósítására. A programok eredményeinek figyelembevételével gondoskodni kell annak országos kiterjesztéséről.
Felelős: szociális és munkaügyi miniszter
önkormányzati és területfejlesztési miniszter
Határidő: a programok indítására: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 2. Az oktatási rendszeren kívüli prevenciós és integrációs programokat kell indítani az iskolai lemorzsolódás
csökkentésére, a sikeres életkezdés feltételeinek megteremtésére legalább ötezer roma és hátrányos helyzetű iskoláskorú gyermek és fiatal részére.
Felelős: szociális és munkaügyi miniszter
önkormányzati és területfejlesztési miniszter
Határidő: a programok indítására: 2008. június 30.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 3. Meg kell teremteni az általános iskola felső tagozatán rendszeres gyermekvédelmi kedvezményben részesülő
gyermekek számára az ingyenes étkeztetést.
Felelős: szociális és munkaügyi miniszter
oktatási és kulturális miniszter
pénzügyminiszter
Határidő: a felső tagozat 5. osztálya esetében – 2008.
január 1-jétől
a felső tagozat 6. osztálya esetében – 2009.
január 1-jétől
a felső tagozat 7–8. osztálya esetében –
2010. január 1-jétől
Forrás: az éves központi költségvetések 4. Százhetven közoktatási-esélyegyenlőségi intézkedési terv végrehajtásának támogatása keretében, mintegy
ötszáz közoktatási intézményt érintő esélyteremtő (így
kiemelten deszegregációs, óvodáztatási, integrációs-módszertani, fogyatékosság-felülvizsgálati, továbbtanulást
segítő) programokat kell indítani.
Felelős: oktatási és kulturális miniszter
önkormányzati és területfejlesztési miniszter
Határidő: a programok indítására: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 5. A magas minőségű integráló iskolai modell kialakítása és a modern pedagógiai módszereket alkalmazó iskolák szakmai együttműködésének megteremtése érdekében
legalább harmincöt integrációs gyakorlatot folytató iskola
módszertani, hospitációs szolgáltató központtá fejlesztésének támogatására programot kell indítani.
Felelős: oktatási és kulturális miniszter
önkormányzati és területfejlesztési miniszter
Határidő: a program indítására: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 6. Évente ezerháromszáz roma és halmozottan hátrányos helyzetű középiskolás diák idegennyelv-tudásának
fejlesztésére és nyelvvizsgaszerzésük támogatására programot kell indítani.
Felelős: oktatási és kulturális miniszter
önkormányzati és területfejlesztési miniszter
Határidő: a program indítása: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 7. Évente ezerháromszáz roma és halmozottan hátrányos helyzetű tanuló normál, vagy emelt szintű érettségire
való felkészülését célzó tanfolyamot kell működtetni.
Felelős: oktatási és kulturális miniszter
önkormányzati és területfejlesztési miniszter
Határidő: a program indítására: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 8. A felsőoktatásban tanuló roma fiatalok tanulmányi
sikerességének fenntartására, erősítésére, valamint választott szakterületük magas szintű elsajátításának támogatására négy ún. „Láthatatlan kollégiumot” kell működtetni.
Felelős: oktatási és kulturális miniszter
önkormányzati és területfejlesztési miniszter
Határidő: a programok indítására: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 9. A roma és halmozottan hátrányos helyzetű általános
iskolai tanulók tanulmányi sikerességének támogatása céljából legalább ötven tanoda működését kell támogatni.
Felelős: oktatási és kulturális miniszter
önkormányzati és területfejlesztési miniszter
Határidő: 2009. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 10. A középiskolai lemorzsolódás kezelése érdekében
a „Második Esély” Gimnáziumok program megvalósítása
során legalább nyolc projektet kell végrehajtani, amelyben
kiemelt figyelmet kell fordítani a kisgyermekes anyák
szempontjaira.
Felelős: oktatási és kulturális miniszter
önkormányzati és területfejlesztési miniszter
Határidő: a projektek indítása: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 11. A közoktatási intézményrendszer keretén belül a
romákat és halmozottan hátrányos helyzetűeket kiemelten
sújtó térségi, települési hátrányokat csökkentő támogatási
és finanszírozási rendszert kell kialakítani.
Felelős: oktatási és kulturális miniszter
pénzügyminiszter
önkormányzati és területfejlesztési miniszter
Határidő: a 2009. évi központi költségvetés tervezésével egyidejűleg
Forrás: számottevő forrást nem igényel 12. Meg kell teremteni a roma és hátrányos, illetve halmozottan hátrányos helyzetű tanulók iskolai sikerességét
előmozdító ösztöndíj- és tehetséggondozó programok
összhangját.
Felelős: oktatási és kulturális miniszter
szociális és munkaügyi miniszter
Határidő: 2008. június 30.
Forrás: számottevő forrást nem igényel
13. Meg kell teremteni, illetőleg fejleszteni kell a közoktatási intézményekben folyó romani és beás nyelvoktatás szakmai feltételeit. Támogatni kell a romani és beás
nyelvek oktatásához szükséges tananyag fejlesztését és az
ahhoz kapcsolódó kutatásokat, felméréseket. Koordinálni
és támogatni kell a romani és beás nyelvtanári és tolmácsképzéssel kapcsolatos szakmai feladatokat, meg kell vizsgálni, hogy ezen képzések akkreditációja milyen eszközökkel ösztönözhető.
Felelős: oktatási és kulturális miniszter
Miniszterelnöki Hivatalt vezető miniszter
Határidő: 2009. december 31.
Forrás: az éves központi költségvetések MeH és
OKM fejezete 14. A leghátrányosabb helyzetű kistérségben élő óvodás és iskoláskorú gyermekek környezettudatos gondolko
dás- és életmódjának kialakítása érdekében bővíteni kell
az erdei óvoda- és iskola-hálózatot.
Felelős: környezetvédelmi és vízügyi miniszter
oktatási és kulturális miniszter
önkormányzati és területfejlesztési miniszter
Határidő: minden év december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 15. Informatikai képzési és fejlesztési programot kell
indítani a Cigány Kisebbségi Önkormányzatok részére.
Felelős: gazdasági és közlekedési miniszter
szociális és munkaügyi miniszter
Határidő: program indítására 2008. december 31.
Forrás: éves központi költségvetések
Munkaerő-piaci Alap Felnőttképzési Alaprész II. A foglalkoztatással, vállalkozásfejlesztéssel
összefüggő feladatok
1. A foglalkoztatáspolitikai irányelvekben meg kell
jeleníteni a romák foglalkoztatási helyzetének javítására
irányuló feladatokat, intézkedéseket. Az irányelvek tartalmazzák a feladatok végrehajtására irányuló ütemezést,
valamint a végrehajtásért felelős szervek megnevezését.
Felelős: szociális és munkaügyi miniszter
Határidő: minden év január 31.
Forrás: számottevő forrást nem igényel
2. Roma és hátrányos helyzetű munkavállalók munkaerő-piacra történő belépésének, piacképes szakképzettség
megszerzésének, valamint a nyílt munkaerő-piacon való
tartós részvételének támogatására
– mintegy tizenkilencezer fő bevonásával decentralizált foglalkoztatási programokat,
– a Munkaerő-piaci Alap által támogatott munkaerőpiaci programokat,
– mintegy háromezer-kétszáz fő bevonásával alternatív
munkaerő-piaci programokat kell indítani, továbbá programokat kell indítani a telepeken, telepszerű lakókörnyezetben élők foglalkoztathatóságának elősegítésére.
Felelős: szociális és munkaügyi miniszter
önkormányzati és területfejlesztési miniszter
Határidő: a programok indítására: évente június 30.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint, illetőleg a Munkaerő-piaci Alap
decentralizált Foglalkoztatási Alaprésze
3. Szakmai és szakmai jellegű képzéssel egybekötött
közmunkaprogramokat kell indítani a hátrányos helyzetű,
tartós munkanélküliek elsődleges munkaerő-piacra történő reintegrációjára. Felelős: szociális és munkaügyi miniszter
érintett miniszterek
Határidő: a közmunkaprogramok indítására: évente
június 30. Forrás: éves központi költségvetések SZMM fejezete
4. A leghátrányosabb helyzetű kistérségekben, településeken élők – köztük nagy arányban romák – járulékkedvezményt biztosító (START Plusz és START Extra), illetőleg a piaci igényekhez igazodó szakképzettség megszerzését elősegítő (,,Lépj egyet előre” program) központi
programokhoz, valamint a munkavégzéshez szükséges
kompetenciák, készségek fejlesztését biztosító programokhoz való hozzáférésének elősegítésére legalább tíz
fővel bővíteni kell a roma foglalkoztatás-szervezői hálózatot.
Felelős: szociális és munkaügyi miniszter
önkormányzati és területfejlesztési miniszter
Határidő: 2009. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 5. Foglalkoztatással egybekötött (érettségit, illetve
OKJ-s szakképzettséget nyújtó) képzési programot kell indítani legalább háromszáznyolcvan roma munkavállaló
közoktatási és közművelődési intézményekben történő
foglalkoztatására. Az egészségügyi, szociális, gyermekjóléti és gyermekvédelmi szolgáltatások területén, valamint
a rendvédelmi szerveknél meg kell teremteni a program indításának feltételeit.
Felelős: oktatási és kulturális miniszter
egészségügyi miniszter
szociális és munkaügyi miniszter
igazságügyi és rendészeti miniszter
önkormányzati és területfejlesztési miniszter
Határidő: a közoktatási, közművelődési terület tekintetében a program indítására: 2008. december 31.
a további területek tekintetében a programindítás feltételeinek megteremtésére: 2009.
június 30.
Forrás: az Új Magyarország Fejlesztési Terv vonatkozó Operatív Programjának Akcióterve
szerint
6. Ki kell dolgozni a hátrányos helyzetű kistérségekben, településeken élő hátrányos helyzetű munkavállalók
munkaerő-piaci mobilitását (térségeken átívelő munkavállalási folyamatokat) elősegítő eszközrendszert.
Felelős: szociális és munkaügyi miniszter
Határidő: a modellprogram indítására: 2009. január 31.
Forrás: az éves központi költségvetések SZMM
fejezete 7. A roma szakemberekből álló vállalkozásfejlesztési
referensi hálózat legalább öt fővel történő bővítésével,
valamint pályázatok útján évente legalább hetven roma
mikro-, kis- és középvállalkozás megerősítését és fejlesztését kell támogatni. Biztosítani kell legalább ötezer munkavállaló képzését az adminisztrációs kapacitásokkal nem
rendelkező mikro- és kisvállalkozásokban.
Felelős: gazdasági és közlekedési miniszter
szociális és munkaügyi miniszter
önkormányzati és területfejlesztési miniszter
Határidő: a pályázati felhívások közzétételére: évente
december 31.
a referensi hálózat bővítésére: 2009. december 31. Forrás: az Új Magyarország Fejlesztési Terv vonatkozó Operatív Programjának Akcióterve
szerint, illetőleg az éves központi költségvetések GKM fejezete
8. Pályázatok útján támogatni kell a hátrányos helyzetű
kistérségekben létrejövő, illetve működő, növekedési potenciállal rendelkező kis- és középvállalkozások munkalehetőség-teremtő komplex beruházásait, illetve komplex
technológiai beruházásait.
Felelős: gazdasági és közlekedési miniszter
önkormányzati és területfejlesztési miniszter
Határidő: pályázati felhívások közzétételére: évente
március 31. Forrás: az Új Magyarország Fejlesztési Terv vonatkozó Operatív Programjának Akcióterve
szerint
9. A foglalkoztatási és vállalkozásfejlesztési programok tervezése és megvalósítása során – a gyermekek napközbeni elhelyezését biztosító intézmények bevonásával,
illetve alternatív szolgáltatások nyújtásával – elő kell segíteni a kisgyermekes anyák e programokban való részvételét.
Felelős: szociális és munkaügyi miniszter
gazdasági és közlekedési miniszter
önkormányzati és területfejlesztési miniszter
Határidő: az egyes programok indításával egyidejűleg
Forrás: az Új Magyarország Fejlesztési Terv vonat
kozó Operatív Programjának Akcióterve
szerint, illetőleg az éves központi költségvetések SZMM fejezete
III. A lakhatással, területfejlesztéssel összefüggő
feladatok 1. Az építéshatósági engedélyezési gyakorlat tapasztalatai alapján felül kell vizsgálni az építésügyi jogszabályo
kat annak érdekében, hogy a belvíz-, árvíz- vagy egyéb
környezet-egészségügyi veszélynek kitett területeken ne
lehessen új építési engedélyeket kiadni.
Felelős: önkormányzati és területfejlesztési miniszter
környezetvédelmi és vízügyi miniszter
szociális és munkaügyi miniszter
Határidő: 2008. december 31. 2. Át kell tekinteni az önkényes lakásfoglalókkal szemben alkalmazott végrehajtási eljárások szabályozását és
gyakorlatát, továbbá a szociális ellátórendszer és a gyermekvédelmi intézményrendszer által nyújtott szolgáltatásokat annak érdekében, hogy a gyermekvédelmi törvényben megfogalmazott elv – miszerint gyermekeket pusztán
anyagi okból családjuktól elválasztani nem lehet – érvényesülhessen.
Felelős: szociális és munkaügyi miniszter
önkormányzati és területfejlesztési miniszter
igazságügyi és rendészeti miniszter
Határidő: 2008. december 31.
Forrás: számottevő forrást nem igényel
3. A „Nem mondunk le senkiről!” zászlóshajó program
keretében a leghátrányosabb helyzetű kistérségekre és településekre irányuló komplex (oktatási, kulturális, foglalkoztatási, szociális és egészségügyi) térségfejlesztő programokat kell indítani, kiemelt figyelemmel a közoktatási
és lakhatási szegregáció visszaszorítására.
Felelős: önkormányzati és területfejlesztési miniszter
szociális és munkaügyi miniszter
Határidő: a programok indítására: 2008. június 30.
Forrás: az Új Magyarország Fejlesztési Terv vonat
kozó Operatív Programjainak Akcióterve
szerint 4. A szegregálódott, infrastruktúra nélküli városi lakótelepek, településrészek lakásállományának és lakókörnyezetének rehabilitációjára, az ott élők foglalkoztatási és
szociális integrációjának elősegítésére programot kell indítani.
Felelős: önkormányzati és területfejlesztési miniszter
szociális és munkaügyi miniszter
Határidő: a programok indítására: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 5. A telepeken, telepszerű lakókörnyezetben előforduló környezeti ártalmak csökkentése érdekében a fenntarthatóbb életmódot és fogyasztási lehetőségeket népszerűsítő, elterjedésüket elősegítő pilot programokat kell indítani.
Felelős: környezetvédelmi és vízügyi miniszter
önkormányzati és területfejlesztési miniszter
Határidő: 2009. december 31. Forrás: az Új Magyarország Fejlesztési Terv vonatkozó Operatív Programjának Akcióterve
szerint
6. Ütemtervet kell kidolgozni a települési (cigány telepek) és térségi szegregáció megszüntetésére. A cigány
telepek felszámolására indított programok ütemezése
során kiemelt figyelmet kell fordítani az árvíz vagy belvíz
által veszélyeztetett területeken lévő telepekre.
Felelős: szociális és munkaügyi miniszter
önkormányzati és területfejlesztési miniszter
környezetvédelmi és vízügyi miniszter
oktatási és kulturális miniszter
Határidő: 2008. december 31.
Forrás: számottevő forrást nem igényel
7. Az Új Magyarország Vidékfejlesztési Program keretein belül, az ország vidéki területein, az előzetesen elismert helyi akciócsoportok által készítendő Helyi Vidékfejlesztési Stratégiák kidolgozása során konzultációs lehetőséget kell biztosítani az Országos Cigány Önkormányzatnak, illetőleg a helyi cigány kisebbségi önkormányzatoknak.
Felelős: földművelésügyi és vidékfejlesztési miniszter
Határidő: 2008. december 31.
Forrás: számottevő forrást nem igényel
8. Meg kell vizsgálni modellszerű (roma) mezőgazdasági szövetkezetek létrehozásának lehetőségét három – az
Észak-Magyarországi, az Észak-Alföldi, valamint a DélAlföldi – régióban.
Felelős: földművelésügyi és vidékfejlesztési miniszter
Határidő: 2008. december 31.
Forrás: számottevő forrást nem igényel
IV. Az egészségügy területére vonatkozó feladatok 1. Legalább húsz – a leghátrányosabb helyzetű kistérségek valamelyikében lévő – település és legalább kétezer
hátrányos helyzetű személy bevonásával programokat kell
indítani a népegészségügyi (emlő- és méhnyakrák) szűréseken való részvétel ösztönzésére, mobil szűrőállomások
igénybevételére, különös tekintettel a szegregált lakókörnyezetben élőkre.
Felelős: egészségügyi miniszter
önkormányzati és területfejlesztési miniszter Határidő: a programok indítására: 2008. július 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 2. Legalább húsz – a leghátrányosabb helyzetű kistérségek valamelyikében lévő – település és legalább kétezer
hátrányos helyzetű személy bevonásával életminőség
javító, egészségfejlesztő programokat kell indítani, melynek során kiemelt figyelmet kell fordítani a halmozottan
hátrányos helyzetű településeken, illetve a szegregált
lakókörnyezetben élőkre.
Felelős: egészségügyi miniszter
környezetvédelmi és vízügyi miniszter
önkormányzati és területfejlesztési miniszter
Határidő: a programok indítására: 2008. július 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 3. Támogatni kell a kistérségi települési egészségtervek elkészítését és azok megvalósulását, különös tekintettel a leghátrányosabb helyzetű kistérségekre, halmozottan
hátrányos helyzetű településekre. A programokkal el kell
érni a hátrányos és leghátrányosabb helyzetű kistérségben
élő lakosság legalább negyven százalékát.
Felelős: egészségügyi miniszter
önkormányzati és területfejlesztési miniszter Határidő: a programok indítására: 2008. július 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 4. A halmozottan hátrányos helyzetű településeken,
kistérségekben, illetve a szegregált lakókörnyezetben élők
életviteli, egészség-megőrzési kompetenciáinak fejlesztésére legalább tíz, hátrányos helyzetű csoportot képviselő
civil szervezet bevonásával programokat kell indítani.
Felelős: egészségügyi miniszter
környezetvédelmi és vízügyi miniszter
önkormányzati és területfejlesztési miniszter
Határidő: a programok indítására: 2008. július 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 5. A 0–7 éves korú gyerekek fejlődésének komplex felméréséhez állapotfelmérő adatlapokat, eljárási és ellátási
protokollokat – köztük nyelvi és megértési nehézségekkel
küzdők szüleit segítő kiadványt – kell kidolgozni a korai
felismerés és a segítő szolgáltatásokhoz való hozzáférés
elősegítésére.
Felelős: egészségügyi miniszter
önkormányzati és területfejlesztési miniszter Határidő: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 6. Az egészségügy területén foglalkoztatás-ösztönző
programokat kell indítani, amelyek támogatják a roma
származásúak alkalmazását a hiányszakmákban. A romák
arányának ezekben a szakmákban átlagosan el kell érnie
a 3–5%-ot.
Felelős: egészségügyi miniszter
önkormányzati és területfejlesztési miniszter Határidő: 2009. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 7. A népegészségügyi szervezett szűréseken részt egyáltalán nem vevő vagy csak nagyon alacsony részvételi
hajlandóságot mutató célcsoportok megszólítására, a szűréseken való részvétel ösztönzésére támogatni kell legalább húsz – a leghátrányosabb helyzetű kistérségek valamelyikében lévő – település véleményformálóinak (cigány
kisebbségi önkormányzatok képviselői, roma társadalmi
szervezetek), döntéshozóinak és az egészségügyi alapellátás dolgozóinak bevonását az országos kommunikációs
kampány részeként megvalósuló ún. érzékenyítő tréningekbe.
Felelős: egészségügyi miniszter
önkormányzati és területfejlesztési miniszter Határidő: a programok indítására: 2008. március 31.
Forrás: az Új Magyarország Fejlesztési Terv vonat
kozó Operatív Programjainak Akcióterve
szerint 8. Az egészségügyi szolgáltatásokhoz való egyenlő
hozzáférés javítása érdekében az egészségügyi alapellátás
(háziorvosi szolgálatok) területén ösztönző, támogató
programokkal csökkenteni kell a tartósan betöltetlen körzetek számát.
Felelős: egészségügyi miniszter
önkormányzati és területfejlesztési miniszter Határidő: a programok indítására: 2008. június 30.
Forrás: az Új Magyarország Fejlesztési Terv vonat
kozó Operatív Programjainak Akcióterve
szerint 9. Az egészségügyi szakellátás területi egyenlőtlenségeinek javítása – a 20 km-en és/vagy 25 percen belül elérhető járóbeteg-szakellátó központok megvalósulása –
érdekében támogatni kell a járóbeteg-szakellátást azokban
a kistérségekben, ahol jelenleg nincs közfinanszírozott
szakellátás, illetve ahol a kistérség lakossága az esetlegesen meglévő szórvány közfinanszírozott ellátások
mennyisége és szakmai összetétele alapján nem tekinthető
ellátottnak.
Felelős: egészségügyi miniszter
önkormányzati és területfejlesztési miniszter Határidő: a programok indítására: 2008. január 1.
Forrás: az Új Magyarország Fejlesztési Terv vonat
kozó Operatív Programjainak Akcióterve
szerint 10. Programot kell indítani az 5–7 éves roma, illetőleg
halmozottan hátrányos helyzetű gyermekek szenzomoto
ros érettségi állapotfelmérésére, a kiszűrt gyermekek fejlesztésére és a velük foglalkozó pedagógusok képzésére.
Felelős: egészségügyi miniszter
Határidő: a programok indítására: 2008. június
Forrás: a Népegészségügyi Program keretében
V. Az egyenlő bánásmód elve érvényesülésének
elősegítésével, az antidiszkriminációval kapcsolatos
feladatok 1. A Roma Antidiszkriminációs Ügyfélszolgálati Hálózat munkájában közreműködő ügyvédek szakmai továbbképzésével és az ügyfélfogadási helyek számának legalább ötven helységre történő növelésével fejleszteni kell
a Hálózatot.
Felelős: igazságügyi és rendészeti miniszter
Határidő: 2009. december 31.
Forrás: éves központi költségvetések IRM fejezete
2. A roma civil szervezetek által létrehozott jogvédő
szervezetek (kiemelt figyelemmel a roma nőket képviselő
szervezetekre) és cigány kisebbségi önkormányzatok bevonásával ki kell alakítani, illetőleg a meglévő kezdeményezések támogatásával tovább kell fejleszteni egy a hátrányos megkülönböztetés tilalmába ütköző esetek feltárására alkalmas antidiszkriminációs jelzőrendszert annak
érdekében, hogy azok minél nagyobb számban az Egyenlő
Bánásmód Hatóság tudomására jussanak. Az oktatás területén hét regionális központot kell működtetni a diszkriminációs jelenségek feltárása és kezelése céljából. A roma
civil szervezetek és cigány kisebbségi önkormányzatok
számára meg kell teremteni a fenti célú működéshez szükséges támogatást.
Felelős: szociális és munkaügyi miniszter
oktatási és kulturális miniszter
egészségügyi miniszter
Miniszterelnöki Hivatalt vezető miniszter
önkormányzati és területfejlesztési miniszter
Határidő: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint, valamint az éves központi költségvetések
3. A roma civil szervezetek által létrehozott jogvédő,
konfliktuskezelő és válságkezelő irodák antidiszkriminációs tevékenységeinek támogatását biztosítani kell.
Felelős: szociális és munkaügyi miniszter
önkormányzati és területfejlesztési miniszter
Határidő: 2009. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 4. A romákat érő hátrányos megkülönböztetés elleni
hatékonyabb fellépés, a szélesebb körű tájékoztatás elősegítésére az Egyenlő Bánásmód Hatóság az Esélyek Háza
hálózathoz kihelyezett ügyfélszolgálatokat működtet.
Felelős: szociális és munkaügyi miniszter
önkormányzati és területfejlesztési miniszter
Határidő: a működés megkezdésére: 2008. június 30.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 5. Az Egyenlő Bánásmód Hatóságnak az Európai Unió
tagállamainak antidiszkriminációs bizottságait, hatóságait
tömörítő szervezet, az Equinet hálózatban történő részvételét meg kell erősíteni. Együttműködést kell kialakítani az
Európai Unió Alapjogi Ügynökségével (FRA).
Felelős: szociális és munkaügyi miniszter
önkormányzati és területfejlesztési miniszter
Határidő: 2008. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint VI. A kultúrával, a médiával és a sporttal kapcsolatos
feladatok
1. Nyolc program megvalósításával legalább kétezer
hátrányos helyzetű gyermek és fiatal rendszeres sportolási
lehetőségét kell támogatni, kiemelt figyelemmel a gyermekvédelmi gondoskodásban részesülő, illetőleg gyermekotthonokban élő gyermekekre.
Felelős: önkormányzati és területfejlesztési miniszter
szociális és munkaügyi miniszter
Határidő: folyamatos
Forrás: az éves központi költségvetések ÖTM feje
zete 2. Korosztályos programok indításával, így különösen
a Nemzeti Utánpótlási Intézet Bajnok és Csillag Programja keretében minimum ötven tehetséges roma gyermek
és fiatal élsportban való részvételét kell elősegíteni.
Felelős: önkormányzati és területfejlesztési miniszter
Határidő: folyamatos
Forrás: az éves központi költségvetések ÖTM feje
zete 3. Támogatni kell a romák életét hitelesen bemutató,
illetőleg antidiszkriminációs műsorokat, kampányokat,
továbbá a roma műsorkészítők, újságírók képzését és foglalkoztatását.
Felelős: szociális és munkaügyi miniszter
önkormányzati és területfejlesztési miniszter
Határidő: 2008. I. félévétől folyamatos Forrás: az Új Magyarország Fejlesztési Terv vonatkozó Operatív Programjának Akcióterve
szerint
4. A hazai és az európai cigány kultúra méltó bemutatása
érdekében elő kell készíteni a művészeti és hagyományápoló
csoportok, alkotóműhelyek helyszínének biztosítására, képzések, színházi programok, hangversenyek, ünnepi műsorok, koncertek lebonyolítására, konferenciák befogadására,
múzeum és kutatóközpont, valamint szakmai műhely kialakítására alkalmas, állami felelősségvállalással működő országos roma kulturális központ létesítését és finanszírozását.
Felelős: oktatási és kulturális miniszter
Miniszterelnöki Hivatalt vezető miniszter
Határidő: 2008. december 31.
Forrás: az éves központi költségvetés OKM fejezete
5. A roma kultúra megőrzésére – az Országos Cigány
Önkormányzattal együttműködésben – el kell végezni
a közművelődési intézményrendszerben fellelhető roma
művészeti értékek digitalizálását és katalogizálását.
Felelős: oktatási és kulturális miniszter
önkormányzati és területfejlesztési miniszter
Határidő: 2009. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 6. A roma kultúra értékeinek országosan és helyi szinten való széles körű megismertetése érdekében a hazai és
nemzetközi kiállítások, kulturális rendezvények szervezése, dokumentumfilmek készítése során kiemelt figyelmet kell fordítani a cigány kultúra bemutatására és támogatni kell a cigány kisebbségi önkormányzatok, társadalmi
szervezetek ezekre irányuló tevékenységét.
Felelős: oktatási és kulturális miniszter
önkormányzati és területfejlesztési miniszter
Határidő: 2009. december 31.
Forrás: az Új Magyarország Fejlesztési Terv vonat
kozó Operatív Programjának Akcióterve
szerint 7. Biztosítani kell az Európa Tanács Regionális vagy
Kisebbségi Nyelvek Európai Kartájának a romani és beás
nyelvekre történő kiterjesztéséhez szükséges feltételeket.
Felelős: Miniszterelnöki Hivatalt vezető miniszter
oktatási és kulturális miniszter
igazságügyi és rendészeti miniszter
Határidő: 2008. december 31.
Forrás: számottevő forrást nem igényel
VII. Záró rendelkezések 1. A Kormány felhívja az érintett minisztereket, hogy
az oktatás, a foglalkoztatás, a lakhatás, az egészségügy és
a kultúra területén megfogalmazott feladatok megvalósítása során érvényesítsék a horizontális és esélyegyenlőség-elvű támogatás politika szempontjait és ehhez készítsenek esélyegyenlőségi és anti-szegregációs útmutatót.
Felelős: érintett miniszterek
Határidő: 2008. június 30. 2. A Kormány felhívja az érintett minisztereket, hogy a
kétéves intézkedési tervben foglalt feladatok aktuális állásáról félévente számoljanak be a Roma Integrációs
Tanácsnak. A beszámolókban ki kell térni arra is, hogy az
intézkedési tervben foglalt feladatok előkészítésébe, végrehajtásába, illetőleg a Stratégiai Tervben megfogalmazott
mutatók mentén elvégzett monitorozásba milyen módon
vonták be a roma civil szervezeteket és az Országos
Cigány Önkormányzatot.
Felelős: érintett miniszterek
Határidő: évente június 30. és december 31.
3. A leghátrányosabb helyzetű kistérségekben működő
roma civil szervezetek és cigány kisebbségi önkormányzatok számára pályázati tanácsadói képzéseket és kommunikációs programot kell indítani annak érdekében, hogy
a leghátrányosabb helyzetű kistérségekben működő kisés középvállalkozások, illetőleg civil szervezetek hatékonyan hozzáférjenek az Új Magyarország Fejlesztési Programjaihoz.
Felelős: önkormányzati és területfejlesztési miniszter, az érintett miniszterek bevonásával
Határidő: a képzések és a kommunikációs program indítására 2008. december 31.
Forrás: az Új Magyarország Fejlesztési Terv vonatkozó Operatív Programjának Akcióterve
szerint, illetőleg az éves központi költségvetések
4. A Roma Integrációs Tanács keretein belül – elsősorban a Tanács civil delegáltjainak közreműködésével – létre kell hozni az ún. Roma Irányító és Monitoring Bizottságot. A Bizottság ügyrendjéről, munkatervéről, finanszírozásáról javaslatot kell készíteni.
Felelős: szociális és munkaügyi miniszter, az érintett
miniszterek bevonásával
Határidő: 2008. március 31. 5. A Roma Integráció Évtizede Program Stratégiai
Tervről szóló 68/2007. (VI. 28.) OGY határozat 2. pontjában foglalt jelentés-tételi kötelezettség teljesítésének elősegítésére – a Stratégiai Tervben megfogalmazott mutatók
alapján, illetve a Roma Integrációs Tanács és annak keretein belül működő Roma Irányító és Monitoring Bizottság
közreműködésével – monitoring rendszert kell kidolgozni.
Felelős: szociális és munkaügyi miniszter, az érintett
miniszterek bevonásával
Határidő: a monitoring rendszer kidolgozására: 2008.
december 31.
6. Ez a határozat a közzététele napján lép hatályba, és
ezzel egyidejűleg
a) a romák társadalmi integrációját elősegítő kormányzati programról és az azzal összefüggő intézkedésekről
szóló 1021/2004. (III. 18.) Korm. határozat, valamint az
azt módosító 1020/2005. (III. 10.) Korm. határozat;
b) a Roma Integráció Évtizede Program Stratégiai
Tervről szóló 68/2007. (VI. 28.) OGY határozatból eredő
kormányzati teendőkről szóló 1042/2007. (VI. 28.) Korm.
határozat
hatályát veszti.
Gyurcsány Ferenc s. k.,
miniszterelnök


text:
1765/2014. (XII. 18.) Korm. határozata a Széchenyi Kártya Program egyes konstrukciói támogatásának folytatásáról.
1. A Kormány a  Széchenyi Kártya Folyószámlahitel keretében a  2015. január 1. és 2015. december 31. között
megkötött, illetve felülvizsgálat keretében meghosszabbításra került
a) hitelszerződésekhez 10 millió forint hitelösszegig legfeljebb 365 napra 1 százalékpont kamattámogatást
biztosít,
b) maximum 25 millió forintos hitelekhez a Garantiqa Hitelgarancia Zrt. által vállalt készfizető kezességvállalás
éves díjának 50%-áig terjedő támogatást biztosít azzal, hogy a támogatás nem haladhatja meg a kezességi díj
vetítési alapjának 0,75%-át.
Felelős: nemzeti fejlesztési miniszter
Határidő: azonnal
2. A Kormány a Széchenyi Kártya Program keretében 2015. január 1. és 2015. december 31. között megkötött
a) Széchenyi Forgóeszközhitel hitelszerződések teljes összegéhez az  adott ügylet futamidejének első három
évére (1096 napra) évi 2 százalékpont kamattámogatást,
b) a Széchenyi Beruházási Hitel, a  Széchenyi Önerő Kiegészítő Hitel és a  Széchenyi Támogatást Megelőlegező
Hitel hitelszerződések teljes összegéhez az  adott ügylet futamidejének első három évére (1096 napra) évi
5 százalékpont kamattámogatást,
valamint a  hitelekhez nyújtott készfizető kezességvállalás díjának 50%-áig terjedő támogatást biztosít az  adott
ügylet futamidejének első három évére (1096 napra) azzal, hogy a támogatás nem haladhatja meg a kezességi díj
vetítési alapjának 0,75%-át. Kezességi díjtámogatás csak közvetlen állami viszontgarancia mellett vállalt készfizető
kezességvállalás díjához kapcsolódhat.
Felelős: nemzeti fejlesztési miniszter
Határidő: azonnal 3. Az 1. és 2.  pont szerinti kamattámogatás és kezességi díjtámogatás forrása az  éves költségvetési törvényben
meghatározott Gazdaságfejlesztést szolgáló célelőirányzat.
4. A Kormány felhívja a nemzetgazdasági minisztert, hogy – ha a 3. pontban meghatározott célelőirányzat forrásainak
lekötöttsége eléri a  75%-ot – a  nemzeti fejlesztési miniszter bevonásával vizsgálja meg az  1. és 2.  pont szerinti
konstrukciók támogatásának céljára, különösen maradványok visszahagyása útján történő forrásbiztosítás
lehetőségét, és a  vizsgálat eredményének megfelelően tegyen javaslatot a  Kormány számára. A  nemzeti
fejlesztési miniszter a  3.  pontban meghatározott célelőirányzat forrásai 75%-ának lekötöttségéről írásban értesíti
a nemzetgazdasági minisztert.
Felelős: nemzetgazdasági miniszter
 nemzeti fejlesztési miniszter
Határidő: a források 75%-ának lekötését követő 30 napon belül
5. Ez a határozat 2015. január 1-jén lép hatályba.
Orbán Viktor s. k.,
 miniszterelnök


text:
1449/2018. (IX. 21.) Korm. határozata Magyarország Európai Unió melletti Állandó Képviseletén egy új kiberbiztonságért felelős szakdiplomata álláshely létesítéséről.
A Kormány
 1. egyetért azzal, hogy a  katonai és védelmi együttműködés és képességfejlesztés kivételével a  kiberbiztonság
témakör diplomáciai feladatainak színvonalas ellátása, valamint az Európai Unió intézményeivel való kapcsolattartás
és eredményes érdekérvényesítés érdekében Magyarország Európai Unió melletti Állandó Képviseletére egy fő
szakdiplomata kerüljön kihelyezésre;
2. felhívja a Miniszterelnökséget vezető minisztert, hogy a külképviseletekről és a tartós külszolgálatról szóló 2016. évi
LXXIII. törvény 56.  § (1)  bekezdése alapján 2018. november 1-jei kezdőnappal az  1.  pontban meghatározott
feladatok ellátására egy kiberbiztonságért felelős szakdiplomata álláshelyet létesítsen;
Felelős: Miniszterelnökséget vezető miniszter
Határidő: 2018. november 1.
3. az államháztartásról szóló 2011. évi CXCV. törvény (a továbbiakban: Áht.) 33.  § (2)  bekezdése szerinti jogkörében
eljárva az  1.  pontban szereplő szakdiplomata kihelyezésével kapcsolatos költségek fedezetére a  2018. évben
6  113  426 forint egyszeri átcsoportosítását rendeli el a  Magyarország 2018. évi központi költségvetéséről
szóló 2017.  évi C. törvény (a továbbiakban: 2018. évi Kvtv.) 1.  melléklet XIV. Belügyminisztérium fejezet,
1. Belügyminisztérium igazgatása cím és 9. Nemzetbiztonsági Szakszolgálat cím terhére a 2018. évi Kvtv. 1. melléklet
XI. Miniszterelnökség fejezet, 5. Magyarország Európai Unió melletti Állandó Képviseletének igazgatása cím javára,
az 1. melléklet szerint;
Felelős: pénzügyminiszter
belügyminiszter
Miniszterelnökséget vezető miniszter Határidő: azonnal
 4. az Áht. 33.  § (2)  bekezdése szerinti jogkörében eljárva az  1.  pontban szereplő szakdiplomata kihelyezésével
kapcsolatos költségek fedezetére a  2019. évben 55 382 112 forint egyszeri átcsoportosítását rendeli el
a  Magyarország 2019. évi központi költségvetéséről szóló 2018. évi L. törvény (a továbbiakban: 2019. évi Kvtv.)
1.  melléklet XIV. Belügyminisztérium fejezet, 1. Belügyminisztérium igazgatása cím és 9. Nemzetbiztonsági
Szakszolgálat cím terhére a 2019. évi Kvtv. 1. melléklet XI. Miniszterelnökség fejezet, 5. Magyarország Európai Unió
melletti Állandó Képviseletének igazgatása cím javára, a 2. melléklet szerint;
Felelős: pénzügyminiszter
belügyminiszter
Miniszterelnökséget vezető miniszter Határidő: 2019. január 15.
 5. felhívja a  pénzügyminisztert, hogy a  belügyminiszter és a  Miniszterelnökséget vezető miniszter bevonásával
gondoskodjon az  1.  pontban szereplő szakdiplomata kihelyezésével kapcsolatos 2020. évi költségek fedezetének
biztosítása érdekében 55 382 112 forint forrásnak a XIV. Belügyminisztérium fejezet terhére, a XI. Miniszterelnökség
fejezet javára történő áttervezéséről.
Felelős: pénzügyminiszter
belügyminiszter
Miniszterelnökséget vezető miniszter Határidő: a 2020. évi központi költségvetés tervezése során
Orbán Viktor s. k.,
 miniszterelnök